pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ตรวจสถานการณ์การบริหารจัดการน้ำและแผนแก้ไขปัญหาน้ำท่วมลุ่มน้ำเพชรบุรี ย้ำห่วงใยประชาชน ช่วยเหลือผู้ประสบภัยทุกพื้นที่
วันพุธที่ 22 กันยายน 2564
นายกฯ ตรวจสถานการณ์การบริหารจัดการน้ําและแผนแก้ไขปัญหาน้ําท่วมลุ่มน้ําเพชรบุรี ย้ําห่วงใยประชาชน ช่วยเหลือผู้ประสบภัยทุกพื้นที่
นายกฯ ตรวจสถานการณ์การบริหารจัดการน้ําและแผนแก้ไขปัญหาน้ําท่วมลุ่มน้ําเพชรบุรี ย้ําห่วงใยประชาชน ช่วยเหลือผู้ประสบภัยทุกพื้นที่ กําชับหน่วยงานที่เกี่ยวข้องในการบริหารจัดการน้ํา กําหนดแผนแก้ไขปัญหาครอบคลุมทุกมิติ
วันนี้ (22 กันยายน 2564) เวลา 14.00 น. ณ ห้องประชุมโครงการส่งน้ําและบํารุงรักษาเพชรบุรี (เขื่อนเพชร) อําเภอท่ายาง จังหวัดเพชรบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมตรวจสถานการณ์การบริหารจัดการน้ําและแผนแก้ไขปัญหาน้ําท่วมลุ่มน้ําเพชรบุรี
สําหรับการบริหารจัดการน้ําของจังหวัดเพชรบุรี ซึ่งเป็นพื้นที่ประสบปัญหาน้ําท่วมซ้ําซากอยู่บ่อยครั้ง กรมชลประทาน ได้ดําเนินโครงการบรรเทาอุทกภัยลุ่มน้ําเพชรบุรีตอนล่างอันเนื่องมาจากพระราชดําริ โดยควบคุมการระบายน้ําที่เขื่อนเพชรให้ไหลลงสู่แม่น้ําเพชรบุรีในอัตรา 150 ลูกบาศก์เมตรต่อวินาที เพื่อลดผลกระทบด้านท้ายน้ํา ที่อําเภอเมือง น้ําส่วนที่เหลือจะถูกผันน้ําเข้าระบบส่งน้ําและระบบระบายน้ําของโครงการส่งน้ําและบํารุงรักษาเพชรบุรี ทั้งนี้ กรมชลประทาน ได้ดําเนินโครงการบรรเทาอุทกภัยลุ่มน้ําเพชรบุรีตอนล่างฯ ภายใต้แผนแม่บทการบริหารจัดการทรัพยากรน้ํา 20 ปี (พ.ศ. 2561-2580) ซึ่งเป็นการบริหารจัดการลุ่มน้ําเพชรบุรีทั้งระบบ ที่ได้กําหนดแนวทางการเร่งระบายน้ําจากแม่น้ําเพชรบุรีออกสู่ทะเลอ่าวไทย ด้วยการปรับปรุงคลองระบายน้ํา คลองส่งน้ํา และการขุดขยายคลอง ปัจจุบันอยู่ระหว่างดําเนินการ หากโครงการดังกล่าวแล้วเสร็จทั้งหมด จะสามารถบรรเทาความเดือดร้อนของประชาชนในพื้นที่ได้อย่างยั่งยืน
นายกรัฐมนตรีกล่าวถึงการลงพื้นที่แต่ละครั้งว่า เพราะตนเองมีความห่วงใยพี่น้องประชาชน ตั้งใจมารับฟังข้อมูลและรับทราบปัญหาในแต่ละพื้นที่โดยตรง รวมทั้งให้ความสําคัญในการช่วยเหลือผู้ประสบภัยในทุกพื้นที่ โดยมอบหมายให้สํานักงานทรัพยากรน้ําแห่งชาติ หรือ สทนช. และหน่วยงานที่เกี่ยวข้องต้องมีแผนแม่บทในการบริหารจัดการน้ําที่สอดคล้องกับยุทธศาสตร์ชาติ โดยกําหนดแผนแก้ไขปัญหาให้ครอบคลุมทุกมิติ ทั้งน้ําท่วม น้ําแล้ง น้ําอุปโภคบริโภค น้ําเพื่อการเกษตรและน้ําเพื่อการอุตสาหกรรม เพื่อความมั่นคงทางด้านน้ําในอนาคต โดยให้เป็นไปตามแผนการจัดสรรน้ําที่สอดคล้องกับสถานการณ์น้ําในแต่ละพื้นที่ เพื่อให้ประชาชนมีน้ําใช้อย่างเพียงพอและลดผลกระทบในช่วงฤดูน้ําหลากด้วย
นายกรัฐมนตรีกําชับในการเสนอของบประมาณจะต้องเป็นแผนงานที่ทําได้จริง แก้ไขปัญหาได้ตรงจุด เป็นประโยชน์ต่อส่วนรวม เกิดความคุ้มค่ามากที่สุด พร้อมทั้งวางแผนใช้งบประมาณแบบต่อเนื่องตามแผนยุทธศาสตร์ ยืนยันรัฐบาลให้ความสําคัญในการใช้งบประมาณแก้ไขปัญหาการบริหารจัดการน้ํา ซึ่งทุกภาคส่วนทั้งส่วนราชการ ส.ส. และประชาชนต้องร่วมมือกัน เพื่อแก้ไขปัญหาอย่างยั่งยืนในระยะยาว พร้อมกันนี้ นายกรัฐมนตรียังได้เน้นย้ําให้ส่วนราชการสร้างความรู้ความเข้าใจแก่เกษตรกร ในการปรับเปลี่ยนแนวคิด พฤติกรรมการทําการเกษตรให้เหมาะสมกับสภาพพื้นที่และความต้องการของตลาด เพื่อพลิกโฉมประเทศไทยด้านอุตสาหกรรมการเกษตร สร้างรายได้ เพิ่มมูลค่าให้กับภาคการเกษตรมากขึ้น
รัฐบาลไทย-ข่าวทำเนียบรัฐบาล-ปลัด สธ.ยึดหลัก “นำหนึ่งก้าว” บูรณาการ-สร้างนวัตกรรม สู้โควิด 19
วันจันทร์ที่ 13 กันยายน 2564
ปลัด สธ.ยึดหลัก “นําหนึ่งก้าว” บูรณาการ-สร้างนวัตกรรม สู้โควิด 19
ปลัดกระทรวงสาธารณสุข ปาฐกถาการควบคุมการระบาดโรคโควิด 19 ยึดหลัก “นนก. นําหนึ่งก้าว”  วางแผนล่วงหน้า ป้องกันควบคุมโรคอย่างมีประสิทธิภาพ ส่วนด้านบริหารยึดหลัก 3 ข้อ คือ การบูรณาการและสร้างการมีส่วนร่วมทุกภาคส่วน, สร้างนวัตกรรมสู้โควิด 19
ปลัดกระทรวงสาธารณสุข ปาฐกถาการควบคุมการระบาดโรคโควิด 19 ยึดหลัก “นนก. นําหนึ่งก้าว” วางแผนล่วงหน้า ป้องกันควบคุมโรคอย่างมีประสิทธิภาพ ส่วนด้านบริหารยึดหลัก 3 ข้อ คือ การบูรณาการและสร้างการมีส่วนร่วมทุกภาคส่วน, สร้างนวัตกรรมสู้โควิด 19 และใช้ความอดทนเป็นที่ตั้ง
วันนี้ (13 กันยายน 2564) ที่ห้องประชุมอรรถสิทธิ์ เวชชาชีวะ ศูนย์การแพทย์สิริกิตติ์ คณะแพทยศาสตร์โรงพยาบาลรามาธิบดี นายแพทย์เกียรติภูมิ วงศ์รจิต ปลัดกระทรวงสาธารณสุข ปาฐกถาเรื่อง “การควบคุมโรคระบาดโควิด 19 ในประเทศไทย” ในงานปาฐกถา รจิต บุรี ครั้งที่ 32 ประจําปี 2564 พร้อมรับมอบโล่ประกาศเกียรติคุณ ศิษย์เก่าแพทย์รามาธิบดี ดีเด่น ประจําปี 2564 ด้านบริหาร จากศาสตราจารย์นายแพทย์ปิยะมิตร ศรีธารา คณบดีคณะแพทยศาสตร์ โรงพยาบาลรามาธิบดี และรับมอบเข็มกลัดเกียรติยศ จากรองศาสตราจารย์แพทย์หญิงยุวดี เลี่ยวไพรัตน์ นายกสมาคมศิษย์เก่าแพทย์รามาธิบดี
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่าโรคติดเชื้อไวรัสโคโรนา 2019 หรือโควิด 19 เป็นโรคติดต่ออุบัติใหม่ที่ไม่เคยเกิดขึ้นมาก่อน แพร่ระบาดทั่วโลกเป็นวงกว้างและในช่วงแรกยังมีข้อมูลวิชาการไม่มาก นับเป็นการบริหารที่มีความท้าทายรวมถึงเชื้อไวรัสโควิดยังกลายพันธุ์ตลอดเวลา จึงต้องปรับวิธีการควบคุมโรคไม่สามารถทําแบบเดิมได้ การดําเนินงานจึงต้องควบคู่ไปกับการศึกษาวิจัย ใช้หลักการบริหารเข้ามาช่วยเพื่อหาวิธีการที่เหมาะสม ให้ดําเนินการป้องกันควบคุมโรคได้อย่างมีประสิทธิภาพ
นายแพทย์เกียรติภูมิ กล่าวต่อว่า กระทรวงสาธารณสุขได้มีการวิเคราะห์สถานการณ์ทุกวัน โดยใช้แนวคิด “นนก.” หรือนําหนึ่งก้าว เพื่อวางแผนล่วงหน้า สร้างมาตรการป้องกันควบคุมโรคที่มีประสิทธิภาพ ส่วนด้านบริหารยึดหลัก 3 ข้อ ได้แก่ การบูรณาการและสร้างการมีส่วนร่วมทุกภาคส่วน อาทิ บูรณาการกฎหมายที่เกี่ยวข้องขยายความร่วมมือระหว่างภาครัฐ เอกชน ประชาสังคม โรงเรียนแพทย์ ฝ่ายปกครอง และภาคเศรษฐกิจ อาทิ ด้านท่องเที่ยว อุตสาหกรรม ผลจากการทํางานนําไปสู่การสร้างนวัตกรรมสู้โควิด 19 อาทิ มาตรการควบคุมโรค Bubble and Seal ,ใช้ยาฟ้าทะลายโจรในการรักษา, วิจัยสูตรฉีดวัคซีนไขว้สู้เชื้อกลายพันธุ์, ตั้งรพ.สนาม ฮอสพิเทล, จัดระบบการดูแลรักษาที่บ้านและชุมชน (HI/CI) และจัดตั้งทีมปฏิบัติการเชิงรุก (CCR Team) เพื่อตรวจค้นหาเชิงรุกและฉีดวัคซีน และดูแลรักษาโควิด 19 ครบวงจร เป็นต้น และใช้ความอดทนเป็นที่ตั้ง เพราะการแพร่ระบาดมีระยะเวลายาวนาน มีความเห็นต่างจากนักวิชาการที่หลากหลาย ต้องสร้างสมดุลทั้งการควบคุมโรคและเศรษฐกิจ แต่เมื่อก้าวข้ามสถานการณ์หรือวิกฤตได้ ผลการปฏิบัติงานจะแสดงความสําเร็จ ทําให้เกิดความภาคภูมิใจ
************************************ 13 กันยายน 2564
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันพุธที่ 27 เมษายน 2565
รฟม. ลงพื้นที่ตรวจการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
...
การรถไฟฟ้าขนส่งมวลชนแห่งประเทศไทย (รฟม.)กระทรวงคมนาคม โดย กองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง บนถนนเทพารักษ์
โดยได้ตรวจสอบการปิดคลุมกองดิน กองทราย และเศษวัสดุก่อสร้าง ในระหว่างรอการใช้งานหรือรอการขนย้ายออกจากพื้นที่ ให้เป็นไปตามมาตรการแก้ไขปัญหาฝุ่นละออง PM 2.5 รวมทั้งได้ตรวจสอบการจัดทําทางเดินเท้าชั่วคราว ทดแทนทางเดินเท้าเดิม เพื่ออํานวยความสะดวกให้ประชาชนได้สัญจรในระหว่างที่มีงานก่อสร้างรบกวนทางเดินเท้าเดิม
พร้อมทั้งเน้นย้ําให้มีการติดตั้งรั้วผ้าใบล้อมรอบพื้นที่ก่อสร้างให้ครบถ้วน เพื่อแสดงแนวเขตพื้นที่ก่อสร้างโครงการฯ ให้มีความชัดเจน นอกจากนี้ ยังได้มีการตรวจสอบการติดตั้งวัสดุดูดซับเสียงบริเวณใต้สถานีสําโรง ตลอดจนกําชับให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
สามารถติดตามข้อมูลโครงการฯ ได้ที่เว็บไซต์โครงการ www.mrta-yellowline.com และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
วันอังคารที่ 1 มีนาคม 2565
บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
บีโอไอร่วมกับกรมสรรพสามิตชี้แจงมาตรการสนับสนุนยานยนต์ไฟฟ้า
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ)
(ที่ 1 จากซ้าย) ร่วมกับ ม.ล.ชโยทิต กฤดากร ที่ปรึกษารองนายกรัฐมนตรี และนายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ประชุมชี้แจงทําความเข้าใจเกี่ยวกับมาตรการสนับสนุนยานยนต์ไฟฟ้า (EV) ให้แก่ผู้ประกอบการอุตสาหกรรมรถยนต์และรถจักรยานยนต์ จัดโดยกรมสรรพสามิต ณ อาคารหอประชุมกรมสรรพสามิต เมื่อเร็วๆ นี้
รัฐบาลไทย-ข่าวทำเนียบรัฐบาล-คืบหน้า! ผลิตยาฟาวิพิราเวียร์ในประเทศ ได้ผลดี
วันพุธที่ 14 กรกฎาคม 2564
คืบหน้า! ผลิตยาฟาวิพิราเวียร์ในประเทศ ได้ผลดี
....
ภายหลังจากที่ประเทศไทยได้สิทธิ ผลิตยาฟาวิพิราเวียร์ และองค์การเภสัชกรรมได้ประสานสั่งซื้อวัตถุดิบ สําหรับผลิตยา ทั้งจากประเทศจีน และอินเดีย นั้น
.
ล่าสุด การวิจัยและพัฒนาการผลิตยาฟาวิพิราเวียร์ภายในประเทศ สําหรับต้านไวรัสโควิด-19 ซึ่งเป็นส่วนหนึ่งของการขับเคลื่อนตามแผนยุทธศาสตร์เศรษฐกิจของรัฐบาล มีความคืบหน้าเป็นอย่างมาก
.
จากผลการวิจัยและพัฒนา พบว่า สามารถสังเคราะห์สารตั้งต้นที่มีความบริสุทธิผ่านเกณฑ์มาตรฐาน และยังเป็นการสังเคราะห์จากสารตั้งต้นที่มีราคาถูก โดยไม่ต้องนําเข้าวัตถุดิบจากต่างประเทศ ซึ่งปัจจุบันนําเข้ามากถึงร้อยละ 95
.
ในเดือน ก.ค.นี้ คาดว่า ยาฟาวิพิราเวียร์ที่ได้ผ่านการวิจัยและพัฒนาขึ้นนั้น จะได้รับการขึ้นทะเบียน อย. จากนั้นจะเข้าสู่กระบวนการผลิตเชิงพาณิชย์เพื่อนําไปรักษาผู้ป่วยโควิด-19 ได้ทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โอนแล้ว! ค่าเทอม นร. - น.ศ. ลดภาระกว่า 2 หมื่นล้าน
วันพุธที่ 1 กันยายน 2564
โอนแล้ว! ค่าเทอม นร. - น.ศ. ลดภาระกว่า 2 หมื่นล้าน
....
มาตรการให้ความช่วยเหลือภาระค่าใช้จ่ายด้านการศึกษาของ นร. และ น.ศ. ในช่วงการแพร่ระบาดของโควิด-19 ขณะนี้มีการโอนเงินแล้ว 2.17 หมื่นล้านบาท
.
กระทรวงการอุดมศึกษา วิทยาศาสตร์ วิจัยและนวัตกรรม (อว.) โอนเงินแก่มหาวิทยาลัยแล้ว 29 แห่ง รวม 2,250 ล้านบาท เป็นส่วนลดค่าเทอม 1/2564 ให้ น.ศ. ที่ยังไม่ได้จ่ายค่าเทอมสูงสุด 50% ส่วนคนที่จ่ายแล้ว มหาวิทยาลัยจะคืนเงินให้ มหาวิทยาลัยที่เหลือให้เร่งยืนยันข้อมูล น.ศ. ที่ส่งให้ อว. โดยเร็ว
.
สําหรับ นร. ระดับ อนุบาล - ม.6
กระทรวงศึกษาธิการ (ศธ.) โอนเงิน 1.95 หมื่นล้านบาท ให้หน่วยงานที่ดูแล รร. ทั้ง สพฐ. กศน. สอศ. และ สช. ซึ่งโรงเรียนจะโอนหรือจ่ายเงินสดให้ผู้ปกครอง ตั้งแต่วันที่ 1 - 7 ก.ย. หากไม่ได้รับในช่วงเวลาดังกล่าว ติดต่อ รร. หรือ โทร. 1579 และ 1693
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ยินดีกับความสำเร็จอันยิ่งใหญ่ของ บาส-ปอป้อ 2 นักกีฬาแบดมินตันคู่ผสมทีมชาติ ที่สร้างประวัติศาสตร์คว้าแชมป์โลกให้ประเทศไทย
วันจันทร์ที่ 20 ธันวาคม 2564
​โฆษกรัฐบาล เผย นายกฯ ยินดีกับความสําเร็จอันยิ่งใหญ่ของ บาส-ปอป้อ 2 นักกีฬาแบดมินตันคู่ผสมทีมชาติ ที่สร้างประวัติศาสตร์คว้าแชมป์โลกให้ประเทศไทย
​โฆษกรัฐบาล เผย นายกฯ ยินดีกับความสําเร็จอันยิ่งใหญ่ของ บาส-ปอป้อ 2 นักกีฬาแบดมินตันคู่ผสมทีมชาติ ที่สร้างประวัติศาสตร์คว้าแชมป์โลกให้ประเทศไทย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบข่าวดีของวงการกีฬาไทย และประเทศไทย ที่แบดมินตัน คู่ผสมไทย "บาส-ปอป้อ" หรือ "บาส" เดชาพล พัววรานุเคราะห์ และ "ปอป้อ" ทรัพย์สิรี แต้รัตนชัย คว้าแชมป์รายการล่าสุด TotalEnergies BWF World Championships 2021 ประเภทแบดมินตันคู่ผสม ที่เมืองอูเอลบา ประเทศสเปน
โฆษกรัฐบาลกล่าวว่านายกรัฐมนตรีชื่นชมนักกีฬาทั้งสองคน และทีมงานทุกคน เป็นอย่างมากที่เป็นความสุขและความภูมิใจของคนไทย โดยเป็นคู่ผสมคู่แรกของประเทศไทยที่คว้าแชมป์โลกได้สําเร็จ นักกีฬาทั้งสองถือเป็นแบบอย่างให้กับเยาวชน ถึงความมุ่งมั่น ตั้งใจ ทุ่มเท และพัฒนาต่อยอดสิ่งที่ชอบและประสบความสําเร็จ
“ขอส่งกําลังใจและขอบคุณนักกีฬา และผู้มีส่วนเกี่ยวข้องกับประวัติศาสตร์ความสําเร็จนี้ นับเป็นการมอบของขวัญปีใหม่ให้ประชาชนและแฟนกีฬาในไทย ซึ่งทั้งสองคนมีผลงานที่ยอดเยี่ยมหลายรายการตลอดปี 2564” นายธนกรฯ กล่าวเพิ่มเติม
รัฐบาลไทย-ข่าวทำเนียบรัฐบาล-การปกป้องโครงสร้างพื้นฐานสำคัญทางสารสนเทศ
วันอาทิตย์ที่ 22 สิงหาคม 2564
การปกป้องโครงสร้างพื้นฐานสําคัญทางสารสนเทศ
วันศุกร์ที่ 20 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการปกป้องดูแลโครงสร้างพื้นฐานสําคัญทางสารสนเทศของประเทศตามนโยบายและแผนว่าด้วยความมั่นคงปลอดภัยไซเบอร์โดยให้สํานักงานคณะกรรมการการรักษาความมั่นคงปลอดภัยไซเบอร์แห่งชาติ หรือ สกมช. เป็นกลไกในการเสริมสร้างความรู้ความเข้าใจและความตระหนักในกฎหมายที่ออกตาม พ.ร.บ.การรักษาความมั่นคงปลอดภัยไซเบอร์ พ.ศ.2564 แก่หน่วยงานที่เป็นผู้ตรวจสอบ หรือ Regulators ให้มีความพร้อมในการแนะนํา ช่วยเหลือ สนับสนุน แก่หน่วยงานของรัฐ รวมถึงดําเนินการ และประสานงานเพื่อป้องกัน รับมือ และลดความเสี่ยงจากภัยคุกคามทางไซเบอร์โดยเฉพาะภัยที่อาจส่งผลกระทบต่อโครงสร้างพื้นฐานสําคัญทางสารสนเทศของประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลป้อง “นายกฯ” สวน “มาร์ค” เป็นอดีตนายกฯ ย่อมเข้าใจดีว่าตอบเองทุกกระทู้ไม่ได้ ต้องมอบ รมต.ที่เกี่ยวข้องแจงแทนบ้าง ชี้ฝ่ายค้านตั้งใจถามแต่นายกฯ คนเดียว หวังสร้างประเด็น
วันจันทร์ที่ 27 มิถุนายน 2565
โฆษกรัฐบาลป้อง “นายกฯ” สวน “มาร์ค” เป็นอดีตนายกฯ ย่อมเข้าใจดีว่าตอบเองทุกกระทู้ไม่ได้ ต้องมอบ รมต.ที่เกี่ยวข้องแจงแทนบ้าง ชี้ฝ่ายค้านตั้งใจถามแต่นายกฯ คนเดียว หวังสร้างประเด็น
โฆษกรัฐบาลป้อง “นายกฯ” สวน “มาร์ค” เป็นอดีตนายกฯ ย่อมเข้าใจดีว่าตอบเองทุกกระทู้ไม่ได้ ต้องมอบ รมต.ที่เกี่ยวข้องแจงแทนบ้าง ชี้ฝ่ายค้านตั้งใจถามแต่นายกฯ คนเดียว หวังสร้างประเด็น แจงหากต้องตอบเองทุกกระทู้จะเอาเวลาไหนบริหารประเทศเพื่อแก้ไขปัญหาให้ประชาชน
วันที่ 27 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายอภิสิทธิ์ เวชชาชีวะ อดีตนายกรัฐมนตรี ระบุว่า การตั้งกระทู้ถามสดของ ส.ส.ไม่ใช่การนึกสนุกจะถาม แต่ได้กําหนดวันและเวลาไม่เกิน 1-2 ชั่วโมง หากรัฐบาลไม่สามารถบริหารเวลาใน 1 วันต่อสัปดาห์ ครั้งละ 1-2 ชั่วโมง จะบริหารประเทศอย่างไรว่า นายอภิสิทธิ์เป็นถึงอดีตนายกรัฐมนตรี ย่อมเข้าใจดีว่าภารกิจของท่านนายกฯ ในแต่ละวันนั้นมากน้อยเพียงใด ยิ่งในภาวะที่ทั่วโลกกําลังประสบกับวิกฤตเศรษฐกิจด้วยแล้ว ยิ่งต้องติดตามสถานการณ์อย่างใกล้ชิด แต่เมื่อใดที่ท่านนายกฯ ไม่ติดภารกิจ ท่านก็พร้อมไปชี้แจงต่อสภาฯ อยู่แล้ว อย่างไรก็ตาม ที่ผ่านมาหลายครั้งการตั้งกระทู้ถามนั้นจงใจที่จะตั้งกระทู้เพื่อถามท่านนายกฯ ใช่หรือไม่ ทั้งๆ ที่เรื่องบางเรื่องน่าจะถามรัฐมนตรีกระทรวงนั้นๆ ซึ่งรับผิดชอบนโยบายเหล่านั้นน่าจะได้คําตอบที่ชัดเจนมากกว่า แต่ฝ่ายค้านก็ตั้งใจที่จะถามเพียงท่านนายกฯ คนเดียว ซึ่งหากท่านนายกฯ ต้องมาตอบทุกกระทู้ และตอบทุกเรื่องแทนรัฐมนตรีทุกคนนั้น แล้วท่านจะเอาเวลาไปบริหารประเทศเพื่อแก้ไขปัญหาให้กับประชาชนได้อย่างไร ท่านนายกฯ จึงได้มอบหมายให้รัฐมนตรีที่เกี่ยวข้องและรับทราบข้อเท็จจริงในนโยบายเหล่านั้นเป็นอย่างดีให้มาตอบกระทู้แทน
“คุณอภิสิทธิ์ในสมัยที่เป็นนายกฯ เคยมีการนําเสนอข่าวว่า สภาฯ มีการตั้งกระทู้ถามสดกว่า 160 กระทู้ โดยถามไปยังคุณอภิสิทธิ์ถึง 113 กระทู้ ขณะที่คุณอภิสิทธิ์มาตอบประมาณ 53 กระทู้ ดังนั้น ท่านก็น่าจะทราบเหตุผลดีว่าท่านนายกฯ ไม่สามารถมาตอบทุกกระทู้ได้เพราะอะไร ทั้งนี้ เรื่องบางเรื่องควรจะต้องมอบหมายให้รัฐมนตรีที่รับผิดชอบเป็นผู้ตอบกระทู้เพราะทราบถึงข้อเท็จจริงต่างๆ มากที่สุด แต่ไม่ใช่การมองว่าสภาฯ เป็นสถานที่ลองภูมิอย่างที่คุณอภิสิทธิ์กล่าวหา อย่างไรก็ตาม หากคุณอภิสิทธิ์ซึ่งเคยถูกโจมตีเป็นข่าวคึกโครมว่าอาจจะหนีเกณฑ์ทหารนั้น แต่ยังสามารถบริหารประเทศได้ ท่านนายกฯ ที่เป็นชายชาติทหาร เด็ดขาดกับการทุจริตคอรัปชั่น ก็ย่อมสามารถบริหารประเทศได้เช่นกัน และที่ผ่านมาก็บริหารประเทศได้ดีจนนานาชาติให้การยอมรับมาแล้ว” นายธนกร กล่าว
.............................
รัฐบาลไทย-ข่าวทำเนียบรัฐบาล-รัฐบาลออกสินเชื่อสนับสนุนการปลูกกัญชาเพื่อการแพทย์
วันพฤหัสบดีที่ 18 พฤศจิกายน 2564
รัฐบาลออกสินเชื่อสนับสนุนการปลูกกัญชาเพื่อการแพทย์
วันอาทิตย์ที่ 14 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลผลักดันโครงการเงินทุนสนับสนุนการเพาะปลูกกัญชาเพื่อการแพทย์ ผ่านสินเชื่อธุรกิจชุมชนสร้างไทย ของ ธ.ก.ส. กรอบวงเงิน 50,000 ล้านบาท อัตราดอกเบี้ยร้อยละ 0.01 ต่อปี ใน 3 ปีแรก โดยผู้มีสิทธิขอสินเชื่อจะต้องเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย มีบันทึกข้อตกลงร่วมกับสถาบันอุดมศึกษาหรือหน่วยงานรัฐที่มีหน้าที่วิจัยหรือให้บริการทางการแพทย์ และต้องได้รับใบอนุญาตจาก อย. โดยปัจจุบันได้อนุมัติสินเชื่อแก่วิสาหกิจชุมชนไปแล้วกว่า 10 ราย ทั้งนี้ คาดว่าตลาดกัญชง กัญชา และกระท่อม จะมีมูลค่ากว่า 8 แสนล้านบาท ซึ่งถือเป็นโอกาสสําหรับเกษตรกรและอุตสาหกรรมการแพทย์และสมุนไพรไทยในอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. ได้รับรางวัลชมเชยองค์กรโปร่งใส ครั้งที่ 10 (NACC Integrity Awards)
วันพุธที่ 29 ธันวาคม 2564
บสย. ได้รับรางวัลชมเชยองค์กรโปร่งใส ครั้งที่ 10 (NACC Integrity Awards)
บสย. ได้รับ “รางวัลชมเชยองค์กรโปร่งใส ครั้งที่ 10” (NACC Integrity Awards) จากสํานักงาน ป.ป.ช. โดย บสย. ได้รับรางวัลองค์กรโปร่งใสจากสํานักงาน ป.ป.ช. ติดต่อกัน 3 ปีซ้อน รางวัลนี้เป็นรางวัลเกียรติยศแห่งคุณธรรม จริยธรรม และความซื่อตรง
บรรษัทประกันสินเชื่ออุตสาหกรรมขนาดย่อม (บสย.) ได้รับ “รางวัลชมเชยองค์กรโปร่งใส ครั้งที่ 10” (NACC Integrity Awards) จากสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) โดย บสย. ได้รับรางวัลองค์กรโปร่งใสจากสํานักงาน ป.ป.ช. ติดต่อกัน 3 ปีซ้อน รางวัลนี้เป็นรางวัลเกียรติยศแห่งคุณธรรม จริยธรรม และความซื่อตรง สะท้อนการเป็นองค์กรที่บริหารจัดการด้วยหลักธรรมาภิบาลอย่างต่อเนื่อง ซึ่งเป็นรางวัลอันทรงเกียรติ สะท้อนถึงความมุ่งมั่น ทุ่มเท ทํางานหนัก เต็มความสามารถ ยึดมั่น ในหลักธรรมาภิบาล โปร่งใส ถูกต้อง และมีจริยธรรม เป็นไปตามกรอบและแนวทางการบริหารองค์กร จากการประกาศผลตัดสินรางวัลองค์กรโปร่งใส ครั้งที่ 10 เมื่อวันที่ 23 ธันวาคม 2564
ที่ผ่านมา บสย. ได้รับรางวัลชมเชยองค์กรโปร่งใส ครั้งที่ 8 ปี 2561 และในปี 2562 ได้รับรางวัลองค์กรโปร่งใส ครั้งที่ 9 และในการประกาศผลรางวัลองค์กรโปร่งใส ครั้งที่ 10 นี้ บสย. ได้รับรางวัลชมเชยองค์กรโปร่งใส ซึ่งนับเป็นอีกขั้นของความสําเร็จที่สร้างความภาคภูมิใจให้กับผู้บริหารและพนักงาน บสย. ในการเป็นองค์กรที่มุ่งเน้นเชิดชูคุณธรรม จริยธรรมและความซื่อตรง ซึ่งเหล่านี้ล้วนมาจากความร่วมมือจากคณะกรรมการ ผู้บริหารและพนักงาน บสย. ทุกคนที่ได้ร่วมมือกัน โดยยึดหลักการกํากับดูแลกิจการที่ดี ความซื่อสัตย์สุจริต ความโปร่งใสและชัดเจนในทุกขั้นตอน และสร้างความไว้วางใจกับผู้มีส่วนได้เสียทุกกลุ่ม โดยเฉพาะพนักงานทุกคนที่ถือเป็นกลไก และพลังสําคัญที่ช่วยสร้างวัฒนธรรมการยึดมั่นในพลังความดีและมุ่งมั่นทําในสิ่งที่ถูกต้องเพื่อนําไปสู่การเติบโตอย่างยั่งยืนขององค์กร โดยผู้บริหารและพนักงานพร้อมให้ปฏิญญาร่วมกันในการดํารงไว้ซึ่งคุณค่าแห่งองค์กรโปร่งใส อันเป็นเกียรติประวัตินําความภาคภูมิใจมาสู่ บสย.
รัฐบาลไทย-ข่าวทำเนียบรัฐบาล-นายกฯ สั่งการยกระดับช่วยเหลือประชาชน แก้ไขปัญหาราคาสินค้า โภคภัณฑ์อาหาร ที่มีราคาสูงขึ้น เพื่อลดภาระ ค่าใช้จ่ายประชาชนโดยสั่งวางมาตรการระยะสั้นระยะยาว
วันเสาร์ที่ 8 มกราคม 2565
นายกฯ สั่งการยกระดับช่วยเหลือประชาชน แก้ไขปัญหาราคาสินค้า โภคภัณฑ์อาหาร ที่มีราคาสูงขึ้น เพื่อลดภาระ ค่าใช้จ่ายประชาชนโดยสั่งวางมาตรการระยะสั้นระยะยาว
โฆษกรัฐบาลเผย นายกฯ สั่งการยกระดับช่วยเหลือประชาชน แก้ไขปัญหาราคาสินค้า โภคภัณฑ์อาหาร ที่มีราคาสูงขึ้น เพื่อลดภาระ ค่าใช้จ่ายประชาชน โดยสั่งวางมาตรการระยะสั้นระยะยาว ให้สอดคล้องต่อสถานการณ์ และเพื่อความยั่งยืน
วันที่ 8 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ และห่วงใยประชาชนที่ได้รับผลกระทบจากราคาสินค้าโภคภัณฑ์อาหารซึ่งปรับตัวสูงขึ้นในหลายประเภท โดยกําชับสั่งการให้ทุกหน่วยงานที่เกี่ยวข้อง ร่วมกันกํากับดูแลราคาสินค้า และช่วยเหลือประชาชนให้อยู่ในเกณฑ์ที่เหมาะสมและควบคุมได้ ทั้งนี้ การปรับตัวของราคาดังกล่าว เป็นไปตามกลไกตลาดอาหารโลก ซึ่งสอดคล้องกับดัชนีราคาอาหารโลก FAO Food Price Index: FFPI) ที่องค์การอาหารและเกษตรแห่งสหประชาชาติ (FAO) รายงานว่า ค่าเฉลี่ยของราคาสินค้าโภคภัณฑ์หลักที่มีการซื้อขายมากที่สุดทั่วโลกในปี 2564 อยู่ที่ร้อยละ 125.7 ซึ่งเพิ่มขึ้น 28.1% จากปี 2563 และเป็นระดับสูงสุด นับตั้งแต่เมื่อปี 2554 ซึ่งเคยสูงถึงร้อยละ 131.9
ขณะเดียวกัน รายงานดัชนีราคาผู้บริโภคของประเทศไทย ยังชี้ให้เห็นว่ามีแนวโน้มเพิ่มสูงขึ้นเช่นเดียวกัน โดยค่าเฉลี่ยของปี 2564 เมื่อเทียบกับปี 2563 เพิ่มสูงขึ้นร้อยละ 1.23 และในไตรมาสที่ 4 ของปี 2564 เทียบกับไตรมาสที่ 4 ปี 2563 เพิ่มสูงขึ้นร้อยละ 2.42 โดยราคาสินค้ากลุ่มอาหารสด เช่น ราคาของเนื้อสุกร ซึ่งเป็นผลกระทบจากต้นทุนการเลี้ยง (อาหารสัตว์ ยารักษาโรค) เพิ่มสูงขึ้น รวมทั้งปัญหาโรคระบาดในสุกรและมาตรการลดความเสี่ยงโดยการจํากัดจํานวนการเลี้ยงที่ทําให้ปริมาณสุกรในระบบลดลง
ซึ่งจากสถานการณ์ดังกล่าว รัฐบาลได้ยกระดับมาตรการขั้นสูงสุดในการควบคุมราคาอาหารสด โดยราชกิจจานุเบกษาได้ออกประกาศคณะกรรมการกลางว่าด้วยราคาสินค้าและบริการ ฉบับที่ 1 พ.ศ. 2565 เรื่อง ห้ามส่งออกสุกรมีชีวิตไปนอกราชอาณาจักร และประกาศคณะกรรมการกลางว่าด้วยราคาสินค้าและบริการ ฉบับที่ 2 พ.ศ. 2565 เรื่อง การแจ้งปริมาณ ราคา สถานที่เก็บ และจัดทําบัญชีคุมสินค้าสุกร เนื้อสุกร กําหนดห้ามมิให้ส่งออกสุกรมีชีวิตไปนอกราชอาณาจักรทุกกรณีเป็นการชั่วคราว เป็นระยะเวลา 3 เดือน นับตั้งแต่วันที่ 5 มกราคม 2565 เพื่อให้ปริมาณสุกรและเนื้อสุกร มีเพียงพอต่อการบริโภคภายในประเทศ
“ท่ามกลางสถานการณ์ที่ไม่แน่นอน โลกกําลังเผชิญทั้งจากการแพร่ระบาดของโควิด-19 การเข้าสู่สังคมผู้สูงอายุ และการขาดแคลนอาหาร ส่งผลให้ราคาอาหารสูงขึ้น นายกฯ ได้กําชับและสั่งการให้ทุกหน่วยงาน ติดตาม และออกมาตรการช่วยเหลือ บรรเทาผลกระทบที่เกิดกับประชาชนอย่างเร่งด่วน ทั้งมาตรการระยะสั้นและระยะยาว บูรณาการการทํางานร่วมกันจากทุกภาคส่วน ให้สอดคล้องต่อสถานการณ์ และเพื่อความยั่งยืนต่อไป ในอนาคต” นายธนกร กล่าว
รัฐบาลไทย-ข่าวทำเนียบรัฐบาล-​PM pleased with success and popularity of Thailand Pavilion at “World Expo 2020 Dubai”
วันจันทร์ที่ 25 เมษายน 2565
​PM pleased with success and popularity of Thailand Pavilion at “World Expo 2020 Dubai”
​PM pleased with success and popularity of Thailand Pavilion at “World Expo 2020 Dubai”
April 25, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on and congratulated the success and popularity of Thailand Pavilion at the “World Expo 2020 Dubai”, held in Dubai, UAE. Thailand Pavilion was set up under theme: "Mobility for the Future", and ranked 4th as the most visited pavilions among 192 countries exhibited at the Expo. Ministry of Digital Economy and Society's Digital Economy Promotion Agency (DEPA), the core agency responsible for Thailand Pavilion, disclosed that throughout the organization period of the World Expo 2020 Dubai (October 1, 2021- March 31, 2022), Thailand Pavilion was visited by over 2.35 million people, or 9.8% of all the attendees, which exceeded the target set at 7%. According to Google Public Review, only the pavilions of Saudi Arabia, Pakistan, and UAE were ahead of Thailand in terms of popularity.
In addition to its popularity, the Thailand Pavilion received an Honourable Mention in the Editor's Choice Award category from Exhibitor magazine, which has been widely recognised within the exhibition industry worldwide. According to a visitor survey, 82% of visitors also preferred Thailand Pavilion to the other pavilions, while 92% said they wanted to travel to Thailand after visiting the exhibition.
The Government Spokesperson added that the Prime Minister thanked all concerned agencies, both public and private sectors, for joining forces in demonstrating Thailand's potential at the international stage. He also commended the commitment and dedication of over 60 staffs and youths who manned the Pavilion. Participating in the World Expo 2020 Dubai also paved ways for Thai SMEs entrepreneurs to promote potential Thai products in the Middle Eastern region, which could be the distribution center to the nearby regions.
The World Expo is the 3rd largest world event, following the Olympics and the FIFA's World Cup. The event is held once every 5 years to provide an opportunity for countries around the world to showcase their potential in both architecture, fine arts, and technology, and to promote trade and investment. It is also an opportunity for Thailand to present its soft power which has been placed importance by the Prime Minister, i.e., Thai identities, music, performances, and food.
รัฐบาลไทย-ข่าวทำเนียบรัฐบาล-รมต.อนุชา เร่งตรวจสอบกรณีโรงงานปล่อยน้ำเสีย สร้างความเดือดร้อนประชาชน สั่งการตรวจสารเคมีในน้ำและประสานคุยโรงงานต้นเหตุโดยด่วน
วันจันทร์ที่ 25 กรกฎาคม 2565
รมต.อนุชา เร่งตรวจสอบกรณีโรงงานปล่อยน้ําเสีย สร้างความเดือดร้อนประชาชน สั่งการตรวจสารเคมีในน้ําและประสานคุยโรงงานต้นเหตุโดยด่วน
รมต.อนุชา เร่งตรวจสอบกรณีโรงงานปล่อยน้ําเสีย สร้างความเดือดร้อนประชาชน สั่งการตรวจสารเคมีในน้ําและประสานคุยโรงงานต้นเหตุโดยด่วน
วันนี้ (24 กรกฎาคม 2565) เวลา 14.00 น. นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายรังสรรค์ ตันเจริญ ผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท นายอรรถสิทธิ์ อึ้งเหมอนันต์ อุตสาหกรรมจังหวัดนครสวรรค์ และ นายชัยยุทธ์ เทพยา นายกองค์การบริหารส่วนตําบลไร่พัฒนา เดินทางลงพื้นที่วัดหัวหว้าและชุมชนตําบลไร่พัฒนา เพื่อตรวจสอบกรณีประชาชนได้รับผลกระทบจากโรงงานปล่อยน้ําเสียลงคลองชลประทาน
จากการตรวจสอบพบว่าโรงงานดังกล่าวตั้งอยู่ที่ต.หนองโพ อ.ตาคลี จ.นครสวรรค์ โดยประชาชนได้แจ้งความเสียหายไปยัง นายชัยยุทธ์ เทพยา นายก อบต.ไร่พัฒนา อ.มโนรมย์ จ.ชัยนาท ว่าได้รับความเดือดร้อนจากการที่โรงงานปล่อยน้ําไหลลงคลองชลประทานไปสู่พื้นที่ จ.ชัยนาท เนื่องจากเป็นน้ํามีลักษณะเป็นน้ําเสีย มีสีเขียว มีกลิ่นเหม็น คาดว่ามาจากเยื่ออ้อยที่ใช้ในการผลิตของโรงงาน
เบื้องต้นทางอุตสาหกรรมจังหวัดนครสวรรค์ได้ลงพื้นที่ตรวจสอบ พบว่ามีความเสียหายเกิดขึ้นจริง โดยในรายละเอียดของ EIA มีการอนุโลมให้สามารถนําน้ําไปใช้กับเกษตรกรได้ แต่พบว่าระบบกักเก็บน้ํามีปัญหา จึงได้สั่งการให้โรงงานแก้ไขและดําเนินการ โดยห้ามโรงงานปล่อยน้ําลงคลองชลประทานอีกเด็ดขาด หากจําเป็นต้องนําน้ําออกให้ทําระบบท่อไปสู่แปลง โดยผ่านการทํา MOU ระหว่างโรงงานและเกษตรกรรายแปลงไป และต้องมีระบบจัดการน้ําที่ดี นอกจากนี้ ยังได้กําชับให้โรงงานทําพื้นที่รับน้ําหรือบ่อกักเก็บเพิ่มเติม โดยให้ดําเนินการให้ถูกต้องตาม EIA ต่อไป
รัฐมนตรีประจําสํานักนายกรัฐมนตรี กําชับหน่วยงานที่เกี่ยวข้องเร่งหารือร่วมกัน เนื่องจากโรงงานและพื้นที่ที่เกิดปัญหาคาบเกี่ยวระหว่างจังหวัดนครสวรรค์และจังหวัดชัยนาท จําเป็นต้องหารือและประสานความร่วมมือกับหลายฝ่ายเพื่อแก้ไขปัญหา พรัอมกับเน้นย้ําให้มีการตรวจสอบสารเคมีในน้ําเสียที่ปล่อยลงสู่แม่น้ํา หวั่นกระทบต่อคุณภาพน้ํา ซึ่งจะส่งผลเสียต่อสุขภาพของประชาชน และระบบนิเวศ ขอให้เร่งประสานโรงงานต้นเหตุ เพื่อให้กระบวนการแก้ปัญหาเป็นไปอย่างเบ็ดเสร็จครบถ้วน
....................
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” นำคณะลงพื้นที่ติดตามการแก้ไขปัญหาน้ำท่วมใน จ.อ่างทอง และ จ.พระนครศรีอยุธยา พร้อมพบปะให้กำลังใจและมอบถุงยังชีพแก่ประชาชนผู้ได้รับผลกระทบ
วันเสาร์ที่ 9 ตุลาคม 2564
รองนายกรัฐมนตรี “อนุทิน” นําคณะลงพื้นที่ติดตามการแก้ไขปัญหาน้ําท่วมใน จ.อ่างทอง และ จ.พระนครศรีอยุธยา พร้อมพบปะให้กําลังใจและมอบถุงยังชีพแก่ประชาชนผู้ได้รับผลกระทบ
รองนายกรัฐมนตรี “อนุทิน” นําคณะลงพื้นที่ติดตามการแก้ไขปัญหาน้ําท่วมใน จ.อ่างทอง และ จ.พระนครศรีอยุธยา พร้อมพบปะให้กําลังใจและมอบถุงยังชีพแก่ประชาชนผู้ได้รับผลกระทบ
วันที่9 ต.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ลงพื้นที่ติดตามการแก้ไขปัญหาน้ําท่วมอย่างต่อเนื่องในพื้นที่หลายจังหวัด พร้อมมอบนโยบายให้คณะรัฐมนตรี (ครม.) ลงพื้นที่ติดตามการแก้ไขปัญหาพร้อมให้ความช่วยเหลือประชาชนอย่างรวดเร็วเช่นเดียวกันนั้น วันนี้ (9ต.ค.) นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้เดินทางลงพื้นที่ จ.อ่างทอง และ จ.พระนครศรีอยุธยา เพื่อพบปะให้กําลังใจพร้อมมอบถุงยังชีพแก่ประชาชน
ทั้งนี้ จ.อ่างทอง และ จ.พระนครศรีอยุธยา ได้รับผลกระทบจากอิทธิพลของพายุโซนร้อนโกนเซิน ต่อเนื่องด้วยพายุโซนร้อนเตี้ยนหมู่ ตั้งแต่ช่วงกลางเดือน ก.ย. เป็นต้นมา ทําให้ฝนตกมากจนเกิดผลให้น้ําหลากในพื้นที่ตอนบนของลุ่มน้ําเจ้าพระยาและไหลลงสู่แม่น้ําเจ้าพระยาในอัตราที่เพิ่มขึ้นอย่างต่อเนื่อง พื้นที่ลุ่มต่ําริมแม่น้ําและคลองธรรมชาติ ได้รับผลกระทบจากน้ําได้เอ่อล้นตลิ่งเข้าสู่บริเวณบ้านเรือนและที่อยู่อาศัยของประชาชน
จากข้อมูลล่าสุดพบว่า ส่วนของ จ.อ่างทอง นั้น บ้านพักอาศัยของประชาชนได้รับผลกระทบใน 5 อําเภอ ได้แก่ อ.ป่าโมก อ.วิเศษชัยชาญ อ.ไชโย อ.เมืองอ่างทอง และ อ.สามโก้ รวม 38 ตําบล 171 หมู่บ้าน 5,296 ครัวเรือน ขณะที่ จ.พระนครศรีอยุธยา นั้น พบว่าบ้านพักอาศัยของประชาชนได้รับผลกระทบใน 10 อําเภอ ได้แก่ อ.เสนา อ.ผักไห่ อ.บางบาล อ.พระนครศรีอยุธยา อ.บางไทร อ.บางปะอิน อ.ท่าเรือ อ.นครหลวง อ.บางปะหัน และ อ.มหาราช รวม 133 ตําบล 758 หมู่บ้าน 45,414 ครัวเรือน
น.ส.ไตรศุลี กล่าวว่า สําหรับกําหนดการลงพื้นที่ของรองนายกรัฐมนตรีและรมว.สาธารณสุข พร้อมคณะ จะเริ่มจากการตรวจเยี่ยม พบปะประชาชนและลงเรือมอบถุงยังชีพที่ลานกิจกรรม ต.จระเข้ร้อง อ.ไชโย จ.อ่างทอง จากนั้นเดินทางไปรับฟังรายงานภาพรวมสถานการณ์น้ํา การดําเนินการแก้ไขปัญหาและการให้ความช่วยเหลือประชาชนในพื้นที่ จ.อ่างทอง โดยนายวีระศักดิ์ วิจิตร์แสงศรี ผู้ว่าราชการจังหวัดอ่างทอง เป็นผู้รายงาน ณ วัดพิจารณ์โสภณ ต.โผงเผง อ.ป่าโมก พร้อมพบปะและมอบถุงยังชีพแก่ประชาชนในพื้นที่ดังกล่าวด้วย
จากนั้นเดินทางไปยังวัดกษัตราธิราชวรวิหาร อ.พระนครศรีอยุธยา จ.พระนครศรีอยุธยา เพื่อรับฟังรายงานภาพรวมสถานการณ์น้ํา การดําเนินการแก้ไขปัญหาและการให้ความช่วยเหลือประชาชน โดยนายวีระชัย นาคมาศ ผู้ว่าราชการจังหวัดพระนครศรีอยุธยา เป็นผู้รายงาน จากนั้นรองนายกรัฐมนตรีกราบนมัสการพระราชธานินทราจารย์เจ้าอาวาสวัดกษัตราธิราช พบปะประชาชนพร้อมมอบถุงยังชีพ
หลังจากนั้นเดินทางไปกราบนมัสการพระพิพัฒนศาสนกิจวิธาน เจ้าอาวาสวัดท่าการ้อง และเดินทางไปมัสยิดฟารุกอุมาร็อบนุลคอบต๊อต อัลกอดีรียะ ซึ่งอยู่บริเวณใกล้กับวัดกษัตราธิราชวรวิหาร ลงเรือเพื่อออกเยี่ยมและมอบถุงยังชีพแก่ประชาชน และเดินทางไปมอบถุงยังชีพจุดสุดท้าย ณ วัดไชยวัฒนาราม ก่อนเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-ครม. เห็นชอบร่างแผนพัฒนาประชากรเพื่อการพัฒนาประเทศระยะยาว ปี 2565-2580 เดินหน้า 6 ยุทธศาสตร์รองรับอนาคต
วันอังคารที่ 17 พฤษภาคม 2565
ครม. เห็นชอบร่างแผนพัฒนาประชากรเพื่อการพัฒนาประเทศระยะยาว ปี 2565-2580 เดินหน้า 6 ยุทธศาสตร์รองรับอนาคต
ครม. เห็นชอบร่างแผนพัฒนาประชากรเพื่อการพัฒนาประเทศระยะยาว ปี 2565-2580 เดินหน้า 6 ยุทธศาสตร์รองรับอนาคต
วันที่ 17 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบร่างแผนพัฒนาประชากรเพื่อการพัฒนาประเทศระยะยาว ปี 2565-2580 ตามที่สํานักงานสภาพัฒนาการเศรษฐกิจและสังคมแห่งชาติ(สศช.)เสนอ เพื่อนําไปสู่การขับเคลื่อนให้เกิดผลเป็นรูปธรรมต่อไป โดยมีกรอบแนวทางการพัฒนาประชากรให้ความสําคัญกับ 3 ด้านได้แก่ การเกิดอย่างมีคุณภาพ การอยู่อย่างมีคุณภาพและมีส่วนร่วมในการพัฒนาประเทศ และการแก่และตายอย่างมีคุณภาพ โดยต้องมีวาระการพัฒนาบนฐานของกระบวนทัศน์ใหม่และคํานึงถึงอิทธิพลของเทคโนโลยี โซเชียลมีเดีย และเจเนอเรชั่น ที่จะส่งผลให้การดํารงชีวิตของประชากรในประเทศไทยเปลี่ยนแปลงไปจากอดีต
ทั้งนี้ร่างแผนพัฒนาประชากรเพื่อการพัฒนาประเทศระยะยาว ปี 2565-2580 ประกอบด้วย 6 ยุทธศาสตร์ได้แก่ การสร้างครอบครัวที่มีคุณภาพ และพัฒนาระบบที่เอื้อต่อการมีและการเลี้ยงดูบุตร, การพัฒนายกระดับผลิตภาพประชากร, การยกระดับความมั่นคงทางการเงิน, การสร้างเสริมสุขภาวะเพื่อลดการตายก่อนวัยอันควร และมีระบบดูแลระยะยาวและช่วงท้ายของชีวิต, การสร้างสภาพแวดล้อมที่เอื้อต่อการดํารงชีวิตอย่างมีคุณภาพกับทุกกลุ่มวัยและการบริหารจัดการด้านการย้ายถิ่น
โดยจะแบ่งลําดับความสําคัญในการดําเนินการเป็น 2 ระยะ คือ ระยะเร่งด่วน เน้นการจัดการกับปัญหาที่เป็นผลพวงจากสถานการณ์การระบาดของโรคโควิด 19 มุ่งให้เด็กเรียนรู้ได้อย่างเต็มที่ เยียวยาครอบครัวที่เปราะบางและผู้ว่างงาน และระยะยาว มุ่งเน้นการสร้างครอบครัวคุณภาพ ซึ่งจะช่วยพัฒนาประชากรรุ่นถัดไปให้มีคุณภาพและการเสริมความแข็งแกร่งของระบบการดูแลคนรุ่นพ่อแม่เมื่อเข้าสู่การเป็นผู้สูงอายุ รวมทั้งพัฒนาระบบการศึกษาและการเรียนรู้ตลอดชีวิตที่มีคุณภาพสูง เพื่อให้สามารถสร้างรายได้อย่างมั่นคงต่อเนื่อง ตามแนวคิด “ชุมชนน่าอยู่ สุขภาวะดี มีงานทํา”
สําหรับภาพอนาคตประชากรไทยระยะยาวสรุปได้ดังนี้คือ ประชากรรวมจะยังคงเพิ่มขึ้นและจะเพิ่มขึ้นไปจนถึงปี 2571 ที่มีจํานวนสูงสุดที่ 67.19 ล้านคน จากนั้นตั้งแต่ปี 2572 เป็นต้นไป จํานวนประชากรรวมจะลดลง และในปี 2580 วัยเด็กจะมีสัดส่วนลดลงเหลือร้อยละ 14.3 แต่ผู้สูงอายุกลับเพิ่มขึ้นร้อยละ 29.85 และในอนาคตจะเกิดการขาดแคลนแรงงาน เนื่องจากโครงสร้างประชากรวัยแรงงานจะลดลงกว่า 3 ล้านคนในทุก 10 ปี ในขณะที่ความต้องการแรงงานมีแนวโน้มเพิ่มขึ้นจาก 37.55 ล้านคนในปี 2560 เพิ่มเป็น 44.71 ล้านคนในปี 2580 ทางออกหนึ่งคือ การใช้ระบบอัตโนมัติทดแทนแรงงาน นอกจากนี้สัดส่วนผู้สูงอายุหญิงเพิ่มขึ้น เนื่องจากเพศหญิงมีอายุยืนกว่าเพศชาย และผู้สูงอายุจํานวนมากยังมีระดับการศึกษาต่ํา ขณะที่อัตราสูงวัยในแต่ละจังหวัดไม่เท่ากัน จึงจําเป็นต้องมีการวางแผนระดับพื้นที่มากยิ่งขึ้น
นอกจากนี้สศช.ยังระบุด้วยว่า การเพิ่มขึ้นของประชากรเจเนอเรชั่น Alpha ซึ่งเกิดในช่วงปี 2553 เป็นต้นไป ซึ่งประชากรกลุ่มนี้ใช้ชีวิตตามความต้องการของตัวเอง เนื่องจากมีพลังความรู้ความสามารถที่มาก ขณะเดียวกันก็มีความสนใจที่อยากเป็นส่วนหนึ่งที่สร้างสรรค์ให้โลกนี้ดีขึ้น แต่การอยู่กับเทคโนโลยีมากเกินไปอาจทําให้คนกลุ่มนี้ขาดปฏิสัมพันธ์ที่ดีต่อมนุษย์คนอื่นเท่าที่ควร ทําให้มีความเข้าใจระหว่างกันน้อยลง ไม่เคารพซึ่งกันและกัน จึงจะเป็นปรากฏการณ์ใหม่ที่ต้องหาแนวทางตั้งรับอย่างเหมาะสม
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะอนุกรรมการกำหนดหลักเกณฑ์และจำนวนเงินค่าขนย้าย (ที่ดินไม่มีเอกสารสิทธิ)
วันพุธที่ 22 กันยายน 2564
รองปลัด กษ. เป็นประธานการประชุมคณะอนุกรรมการกําหนดหลักเกณฑ์และจํานวนเงินค่าขนย้าย (ที่ดินไม่มีเอกสารสิทธิ)
รองปลัด กษ. เป็นประธานการประชุมคณะอนุกรรมการกําหนดหลักเกณฑ์และจํานวนเงินค่าขนย้าย (ที่ดินไม่มีเอกสารสิทธิ) โครงการอ่างเก็บน้ําห้วยสะพงน้อย อ.บุณฑริก จ.อุบลราชธานี
(วันที่ 22 ก.ย. 64) นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะอนุกรรมการกําหนดหลักเกณฑ์และจํานวนเงินค่าขนย้าย (ที่ดินไม่มีเอกสารสิทธิ) โครงการอ่างเก็บน้ําห้วยสะพงน้อย อําเภอบุณฑริก จังหวัดอุบลราชธานี ครั้งที่ 1/2564 ผ่านระบบออนไลน์ (VDO Conference) โดยมีสาระสําคัญในการประชุม คือ 1) รับทราบคําสั่งคณะกรรมการร่วมระหว่างภาคราชการและผู้แทนเกษตรกรที่ได้รับผลกระทบจากการดําเนินงานโครงการของรัฐ ที่ 1/2564 ลงวันที่ 1 กันยายน 2564 เรื่อง แต่งตั้งคณะอนุกรรมการกําหนดหลักเกณฑ์ และจํานวนเงินค่าขนย้าย (ที่ดินไม่มีเอกสารสิทธิ) โครงการอ่างเก็บน้ําห้วยสะพงน้อย อําเภอบุณฑริก จังหวัดอุบลราชธานี 2) รับทราบข้อมูลโครงการและการกําหนดราคาค่าขนย้าย (ที่ดินไม่มีเอกสารสิทธิ) โครงการอ่างเก็บน้ําห้วยสะพงน้อย อําเภอบุณฑริก จังหวัดอุบลราชธานี ที่ผ่านมา และ 3) การพิจารณาหลักเกณฑ์และราคาค่าขนย้าย (ที่ดินไม่มีเอกสารสิทธิ) โครงการอ่างเก็บน้ําห้วยสะพงน้อย อําเภอบุณฑริก จังหวัดอุบลราชธานี
รัฐบาลไทย-ข่าวทำเนียบรัฐบาล-ก.แรงงาน พัฒนาทักษะกลุ่มชาติพันธุ์น่านสู่สังคมดิจิทัล
วันเสาร์ที่ 6 สิงหาคม 2565
ก.แรงงาน พัฒนาทักษะกลุ่มชาติพันธุ์น่านสู่สังคมดิจิทัล
กรมพัฒนาฝีมือแรงงาน ขานรับนโยบาย รมว.แรงงาน พัฒนาทักษะกลุ่มชาติพันธุ์จังหวัดน่าน สร้างโอกาสทางรายได้ด้วยเทคโนโลยีดิจิทัล
วันที่ 6 สิงหาคม 2565 นายประทีป ทรงลํายองอธิบดีกรมพัฒนาฝีมือแรงงาน เป็นประธานเปิดฝึกอบรมการพัฒนาทักษะให้แก่กลุ่มชาติพันธุ์จังหวัดน่าน ณ บ้านปางเป๋ย ตําบล สะเนียน อําเภอเมืองน่าน จังหวัดน่าน โดยนายประทีป กล่าวภายหลังจากเปิดฝึกอบรมว่า การพัฒนาทักษะให้แก่กลุ่มชาติพันธุ์ในครั้งนี้ เป็นความร่วมมือกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ภายใต้โครงการพัฒนาทักษะสร้างความรู้ด้านเทคโนโลยีสารสนเทศกับการพัฒนาอาชีพสู่สังคมดิจิทัล สําหรับกลุ่มผู้ด้อยโอกาสทางสังคม ซึ่งมีกลุ่มชาติพันธุ์จังหวัดน่านในหมู่บ้านปางเป๋ย สนใจเข้าฝึกอบรม หลักสูตรการสร้างโอกาสทางรายได้ผ่านเทคโนโลยีสารสนเทศกับการพัฒนาอาชีพสู่สังคมดิจิทัล (18 ชั่วโมง) อบรมระหว่างวันที่ 5 - 7 สิงหาคม 2565 จํานวน 25 คน เพื่อให้มีความรู้เกี่ยวกับการจําหน่ายสินค้าผ่านนออนไลน์ เพื่อเพิ่มช่องทางการจําหน่ายผลิตภัณฑ์ของชุมชน ณ หมู่บ้านปางเป๋ย ต.สะเนียน อ.เมืองน่าน จ.น่าน
นายประทีป กล่าวต่อไปว่า หมู่บ้านปางเป๋ย ห่างจากตัวเมืองประมาณ 40 กิโลเมตร เป็นหมู่บ้านเป้าหมายแบบชี้เป้า คืออยู่ในพื้นที่ห่างไกลจากจุดที่มีการให้บริการสัญญาณเครือข่ายอินเทอร์เน็ตเกิน 15 กิโลเมตร ซึ่งโครงการดังกล่าวมีวัตถุประสงค์ เพื่อเพิ่มโอกาสให้แก่กลุ่มผู้ด้อยโอกาสในพื้นที่ห่างไกล สามารถเข้าถึงบริการของภาครัฐ และมีโอกาสได้รับการพัฒนาทักษะความรู้โดยเฉพาะทักษะด้านดิจิทัล จึงเกิดความร่วมมือในครั้งนี้ขึ้น และจังหวัดน่านเป็นอีก 1 จังหวัดที่ได้รับมอบหมายให้ดําเนินการทั้งสิัน 19 รุ่น รวม 380 คน จากเป้าหมายทั้งหมดที่ต้องดําเนินการทั่วประเทศภายใน 2 ปีนี้ จํานวน 20,000 คน (โครงการเสร็จสิันในปี 2567)
"ความร่วมมือในครั้งนี้ จึงเป็นการทํางานร่วมกันเพื่อขับเคลื่อนการพัฒนาทักษะแก่แรงงานให้รู้เท่าทันเทคโนโลยีการสื่อสารในยุคดิจิทัล และสามารถใช้ประโยชน์จากเทคโนโลยีเหล่านี้ได้อย่างเหมาะสม เช่น การเพิ่มช่องทางการจําหน่ายสินค้าและบริการ ถึงแม้จะอยู่ในพื้นที่ห่างไกลก็สามารถจําหน่ายสินค้าและผลิตภัณฑ์ชุมชนได้ สร้างโอกาสในการประกอบอาชีพและมีรายได้ที่เพิ่มขึ้น" นายประทีปกล่าวทิ้งท้าย
นอกจากนี้ภายในงานยังมีการจัดกิจกรรมให้บริการซ่อมและเปลี่ยนถ่ายน้ํามันเครื่องรถจักยานยนต์ โดยมีประชาชนมารับบริการกว่า 100 คน การมอบทุนการศึกษาให้กับนักเรียนระดับมัธยมศึกษาตอนต้นอีก 14 คน ซึ่งได้รับการสนับสนุนทุนการศึกษาจากคณะผู้บริหารในสังกัดกระทรวงแรงงาน จังหวัดน่าน คณะครูและผู้นําในชุมชน
รัฐบาลไทย-ข่าวทำเนียบรัฐบาล-ปลัด วธ. เป็นประธานพิธีเปิดการประชุมเชิงปฏิบัติการ การจัดทำโครงการสำคัญประจำปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม
วันพฤหัสบดีที่ 15 กรกฎาคม 2564
ปลัด วธ. เป็นประธานพิธีเปิดการประชุมเชิงปฏิบัติการ การจัดทําโครงการสําคัญประจําปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม
พิธีเปิดการประชุมเชิงปฏิบัติการ การจัดทําโครงการสําคัญประจําปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม ผ่านระบบแอปพลิเคชัน (Zoom)
วันที่ ๑๕ กรกฎาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรมเป็นประธานพิธีเปิดการประชุมเชิงปฏิบัติการ การจัดทําโครงการสําคัญประจําปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม ผ่านระบบแอปพลิเคชัน (Zoom) โดยมี นายประสพ เรียงเงิน รองปลัดกระทรวงวัฒนธรรม นางพนารัตน์ คนขยัน ผู้อํานวยการกองยุทธศาสตร์และแผนงาน นางพัชรนันท์ แก้วจินดา ผู้อํานวยการกลุ่ม ป.ย.ป. ในกระทรวงวัฒนธรรม และสํานักงานวัฒนธรรมจังหวัดทั่วประเทศเข้าร่วมการประชุม ณ ห้องประชุมชั้น ๖ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ธ.ก.ส. ร่วมปั๊ม PT มอบสิทธิประโยชน์ทั้งเติมน้ำมันและส่วนลดร้านค้าให้ผู้ถือบัตร Smart Card อสม. อสส. และ สพฉ. ถึง มิ.ย.65
วันศุกร์ที่ 17 กันยายน 2564
ธ.ก.ส. ร่วมปั๊ม PT มอบสิทธิประโยชน์ทั้งเติมน้ํามันและส่วนลดร้านค้าให้ผู้ถือบัตร Smart Card  อสม. อสส. และ สพฉ. ถึง มิ.ย.65
ธ.ก.ส. และสถานีบริการน้ํามันพีที ร่วมส่งกําลังใจและช่วยลดภาระค่าครองชีพให้บุคลากรทางการแพทย์ และอาสาสมัครด่านหน้า โดยมอบสิทธิประโยชน์ให้กับผู้ถือบัตร Smart Card อสม.  อสส. สพฉ. ของ ธ.ก.ส. ที่มีบัตรสมาชิกพีทีแมกซ์การ์ด
ธ.ก.ส. และสถานีบริการน้ํามันพีที ร่วมส่งกําลังใจและช่วยลดภาระค่าครองชีพให้บุคลากรทางการแพทย์ และอาสาสมัครด่านหน้า โดยมอบสิทธิประโยชน์ให้กับผู้ถือบัตร Smart Card อสม. อสส. สพฉ. ของ ธ.ก.ส. ที่มีบัตรสมาชิกพีทีแมกซ์การ์ด ทั้งรับแต้มเพิ่มพิเศษเมื่อเติมน้ํามัน ส่วนลดเครื่องดื่มที่ร้านกาแฟพันธุ์ไทย และส่วนสดสินค้าในร้าน พีที แม็คมาร์ท ตั้งแต่บัดนี้ถึง 30 มิถุนายน 2565
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยสถานการณ์การแพร่ระบาดของเชื้อไวรัส COVID-19 ที่ยังคงระบาดอยู่อย่างต่อเนื่อง ดังนั้นเพื่อร่วมสร้างขวัญกําลังใจและลดภาระค่าครองชีพให้กับ บุคลาการทางการแพทย์และอาสาสมัครด้านสาธารณสุข เช่น อาสาสมัครสาธารณสุขประจําหมู่บ้าน (อสม.) กรมสนับสนุนบริการสุขภาพ กระทรวงสาธารณสุข อาสาสมัครสาธารณสุข กรุงเทพมหานคร (อสส.) สํานักอนามัย กรุงเทพมหานคร และผู้ปฏิบัติการสถาบันการแพทย์ฉุกเฉินแห่งชาติ (สพฉ.) ทั่วประเทศ ที่ทํางานหนักเพื่อต่อสู้กับภาวะวิกฤติในขณะนี้
ธ.ก.ส. ร่วมกับ บริษัท พีทีจี เอ็นเนอยีจํากัด (มหาชน) (พีทีจี) ผู้ให้บริการสถานีบริการน้ํามันพีที จึงจัดกิจกรรมเพื่อมอบสิทธิพิเศษ ให้กับผู้ถือบัตร Smart Card อสม. อสส. และ สพฉ. ที่มีบัตรสมาชิกพีทีแมกซ์การ์ด ประกอบด้วย 1) เมื่อเติมน้ํามันพีที รับแต้มพิเศษ 2 เท่าในบัตรสมาชิกพีทีแมกซ์การ์ด สูงสุด 100 คะแนน/เดือน 2) ซื้อกาแฟพันธุ์ไทยทุกรายการ ที่ร้านกาแฟพันธุ์ไทย รับส่วนลด 5 บาท จํานวน 1 สิทธิ์/วัน/สมาชิก 3) ส่วนลดเมื่อซื้อสินค้าที่ร้านค้า พีที แม็คมาร์ท เช่น วอวิคน้ําดื่ม 600 มิลลิลิตร (แพ็ค 12 ขวด) ราคา 30 บาท (ปกติ 54 บาท) ดีน่า ดีซอยนมถั่วเหลืองยูเอชที 250 มิลลิลิตร (แพ็ค 6 กล่อง) ราคา 45 บาท (ปกติ 48 บาท) เนสกาแฟเอสเพรสโซ่โรสท์กระป๋อง 180 มิลลิลิตร (แพ็ค 6 กระป๋อง) ราคา 75 บาท (ปกติ 84 บาท) และ MAXMART ข้าวราดกะเพราไก่ไข่ดาว 205 กรัม ราคา 35 บาท (ปกติ 39 บาท) เป็นต้น จํานวน 2 สิทธิ์/วัน/สมาชิก
สําหรับขั้นตอนการรับสิทธิพิเศษเพียงพิมพ์ข้อความในโทรศัพท์มือถือ*793*845* ตามด้วยหมายเลขบัตร Smart Card อสส. อสม. และ สพฉ. 9 หลักแรก และพิมพ์ 4 หลักสุดท้าย # กดโทรออก โดยต้องเป็นหมายเลขโทรศัพท์ที่ลงทะเบียนไว้ตอนสมัครบัตร พีที แมกซ์ การ์ด (กดรับสิทธิ์เพียงครั้งเดียว สามารถใช้สิทธิ์ได้ตลอดระยะเวลาโครงการ) พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ํามันพีที ที่ร่วมรายการ ตั้งแต่บัดนี้ถึง 30 มิถุนายน 2565
รัฐบาลไทย-ข่าวทำเนียบรัฐบาล-คืบหน้า! นายกฯ ยินดี สัมพันธ์ “ไทย - อินเดีย” แน่นแฟ้น สร้าง Travel Bubble กระตุ้นท่องเที่ยว ลงนาม Mini FTA ส่งเสริมการค้าระหว่างกัน
วันพฤหัสบดีที่ 21 เมษายน 2565
คืบหน้า! นายกฯ ยินดี สัมพันธ์ “ไทย - อินเดีย” แน่นแฟ้น สร้าง Travel Bubble กระตุ้นท่องเที่ยว ลงนาม Mini FTA ส่งเสริมการค้าระหว่างกัน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. พอใจแผนงาน Air Travel Bubble ระหว่างไทย-อินเดีย เนื่องจากในปี 2562 ก่อนการแพร่ระบาดของโควิด-19 นักท่องเที่ยวจากอินเดียเดินทางเข้าไทยสูงกว่า 1.99 ล้านคน สร้างรายได้กว่า 86,372 ล้านบาท แสดงถึงศักยภาพการบริโภคที่เติบโตสูงของตลาดอินเดีย จึงเป็นโอกาสของไทยในการกระตุ้นเศรษฐกิจผ่านการฟื้นคืนตลาดท่องเที่ยวอินเดีย โดยจะเดินหน้าส่งเสริมการขาย มอบสิทธิประโยชน์ในการเดินทาง รวมถึงวางกลยุทธ์และดําเนินงานรองรับการเดินทางของนักท่องเที่ยวชาวอินเดียให้มีประสิทธิภาพและครอบคลุมทุกมิติ
.
นายกฯ ยังยินดีต่อการลงนามการค้า Mini FTA ระหว่างไทย กับรัฐเตลังคานาของอินเดีย ซึ่งจะทําให้ผู้ประกอบการไทย ได้รับสิทธิประโยชน์และการอํานวยความสะดวกในการลงทุน และการสร้างธุรกิจให้เติบโตในรัฐเตลังคานา รวมถึงได้มีการเชื่อมโยงแพลตฟอร์มการค้าสําคัญอย่างThaitrade.comของไทย กับ Telangana State GlobalLinker ของรัฐเตลังคานา ด้วย
.
อ่านเพิ่มเติม คลิก >>https://www.thaigov.go.th/news/contents/details/53734
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​“รัฐวิสาหกิจเบิกจ่ายงบลงทุนปี 2565 สูงกว่าเป้าหมายอย่างต่อเนื่อง”
วันพุธที่ 27 เมษายน 2565
​“รัฐวิสาหกิจเบิกจ่ายงบลงทุนปี 2565 สูงกว่าเป้าหมายอย่างต่อเนื่อง”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมีนาคม 2565 สูงกว่าเป้าหมาย โดยสามารถเบิกจ่ายได้ 82,845 ล้านบาท หรือคิดเป็นร้อยละ 125 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมีนาคม 2565 สูงกว่าเป้าหมาย โดยสามารถเบิกจ่ายได้ 82,845 ล้านบาท หรือคิดเป็นร้อยละ 125 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 – เดือนมีนาคม 2565) 34 แห่ง จํานวน 50,702 ล้านบาท หรือคิดเป็นร้อยละ 140 ของแผนเบิกจ่ายสะสม และรัฐวิสาหกิจระบบปีปฏิทิน (ตั้งแต่เดือนมกราคม 2565 - เดือนมีนาคม 2565) 9 แห่ง จํานวน 32,143 ล้านบาท หรือคิดเป็นร้อยละ 107 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565
ณ สิ้นเดือนมีนาคม 2565
หน่วย : ล้านบาท
รัฐวิสาหกิจ
กรอบลงทุนทั้งปี
แผนเบิกจ่ายสะสม
ผลเบิกจ่ายสะสม % เบิกจ่ายสะสม/
แผนเบิกจ่ายสะสม
ปีงบประมาณ (ต.ค. 64 – มี.ค. 65)
จํานวน 34 แห่ง 152,976 36,146 50,702 140%
ปีปฏิทิน (ม.ค. 65 – มี.ค. 65)
จํานวน 9 แห่ง 181,653 30,098 32,143 107%
รวม 43 แห่ง 334,629 66,244 82,845 125%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ เดือนมีนาคม 2565 โครงการลงทุนขนาดใหญ่หลายโครงการสามารถเบิกจ่ายสูงกว่าแผน อาทิ โครงการก่อสร้างรถไฟ สายเด่นชัย - เชียงราย – เชียงของ โครงการระบบรถไฟฟ้าชานเมือง (สายสีแดง) และโครงการก่อสร้างรถไฟ สายบ้านไผ่ - มหาสารคาม - ร้อยเอ็ด - มุกดาหาร – นครพนม ของการรถไฟแห่งประเทศไทย และโครงการก่อสร้างปรับปรุงขยายประปาของการประปาส่วนภูมิภาคนางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนมีนาคม 2565 ภาพรวมของรัฐวิสาหกิจสามารถเบิกจ่ายงบลงทุนได้สูงกว่าแผน และกระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิด เพื่อให้การลงทุนของรัฐวิสาหกิจเป็นไปตามเป้าหมายและช่วยในการกระตุ้นเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-พิธีลงนามข้อตกลงระหว่างกรมสรรพสามิตกับผู้ประกอบอุตสาหกรรมรถยนต์ ตามมาตรการสนับสนุนการใช้ยานยนต์ไฟฟ้า
วันจันทร์ที่ 21 มีนาคม 2565
พิธีลงนามข้อตกลงระหว่างกรมสรรพสามิตกับผู้ประกอบอุตสาหกรรมรถยนต์ ตามมาตรการสนับสนุนการใช้ยานยนต์ไฟฟ้า
กรมสรรพสามิตได้จัดพิธีลงนามข้อตกลงตามมาตรการสนับสนุนการใช้ยานยนต์ไฟฟ้า ระหว่างกรมสรรพสามิตกับผู้ประกอบอุตสาหกรรมที่พร้อมเข้าร่วมมาตรการ
นายลวรณ แสงสนิท อธิบดีกรมสรรพสามิต เปิดเผยว่า ตามมติคณะรัฐมนตรีเมื่อวันที่15 กุมภาพันธ์ 2565 เห็นชอบมาตรการสนับสนุนการใช้ยานยนต์ไฟฟ้า ตามที่คณะกรรมการนโยบายยานยนต์ไฟฟ้าแห่งชาติเสนอ โดยผู้ประกอบอุตสาหกรรมรถยนต์ที่เข้าร่วมมาตรการจะได้สิทธิประโยชน์จากการนําเข้าและผลิตรถยนต์แบบพลังงานไฟฟ้าจากแบตเตอรี่ (Battery Electric Vehicle: BEV) ทั้งภาษีศุลกากร ภาษีสรรพสามิตและ เงินอุดหนุนจํานวน 70,000 หรือ 150,000 บาทต่อคัน ขึ้นอยู่กับขนาดของแบตเตอรี่ ส่งผลให้ราคาของรถยนต์ไฟฟ้าลดลง และประชาชนสามารถเข้าถึงการใช้รถยนต์ไฟฟ้ามากขึ้น ซึ่งจะช่วยลดผลกระทบจากการปล่อยมลพิษสู่สิ่งแวดล้อม นอกจากนี้ มาตรการดังกล่าวจะช่วยส่งเสริมให้เกิดการลงทุนผลิตรถยนต์ไฟฟ้าในประเทศเพิ่มขึ้น เพื่อให้ประเทศไทยเป็นศูนย์กลางการผลิตยานยนต์ไฟฟ้าของภูมิภาคอาเซียนอีกด้วย
อธิบดีกรมสรรพสามิตกล่าวต่อว่า ในวันนี้ (21 มีนาคม 2565) กรมสรรพสามิตได้จัดพิธีลงนามข้อตกลงตามมาตรการสนับสนุนการใช้ยานยนต์ไฟฟ้าดังกล่าว ระหว่างกรมสรรพสามิตกับผู้ประกอบอุตสาหกรรมที่พร้อมเข้าร่วมมาตรการ จํานวน 2 ราย ได้แก่
1. บริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด
2. บริษัท เอสเอไอซี มอเตอร์-ซีพี จํากัด และบริษัทเอ็มจี เซลส์ (ประเทศไทย) จํากัด
ทั้งนี้ เมื่อได้ลงนามในข้อตกลงแล้ว ผู้ประกอบอุตสาหกรรมทั้ง 2 ราย จะได้รับสิทธิในการรับเงินอุดหนุนจากการจําหน่าย รถยนต์ BEV โดยในงานมอเตอร์โชว์ครั้งนี้ บริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด ได้นํารถยนต์ BEV มาจําหน่าย จํานวน 3 รุ่น ได้แก่ ORA GOOD CAT 500 ultra , ORA GOOD CAT 400 Tech และ ORA GOOD CAT 400 Pro และบริษัท เอสเอไอซี มอเตอร์-ซีพี จํากัด และบริษัทเอ็มจี เซลส์ (ประเทศไทย) จํากัด ได้นํารถยนต์ BEV มาจําหน่าย จํานวน 3 รุ่น ได้แก่ MG ZS EV, MG EP และ MG EP PLUS ซึ่งราคาที่แสดงในงานมอเตอร์โชว์ครั้งนี้จะเป็นราคาขายปลีกแนะนําที่ได้รับเงินอุดหนุนตามมาตรการสนับสนุนการใช้ยานยนต์ไฟฟ้าแล้ว และคาดว่าจะมีผู้ประกอบอุตสาหกรรมและ ผู้นําเข้ารถยนต์และรถจักรยานยนต์รายอื่น ๆ เข้าร่วมลงนามข้อตกลงในอนาคตอันใกล้นี้ต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม เผย แผนแม่บทบริหารงานยุติธรรมแห่งชาติฉบับ 4 จะช่วยบูรณาการกระบวนการยุติธรรมเพื่อประชาชน ให้เป็นไปตามหลักสากลภายใต้กฎหมายเดียวกัน
วันพุธที่ 17 พฤศจิกายน 2564
กระทรวงยุติธรรม โดยสํานักงานกิจการยุติธรรม เผย แผนแม่บทบริหารงานยุติธรรมแห่งชาติฉบับ 4 จะช่วยบูรณาการกระบวนการยุติธรรมเพื่อประชาชน ให้เป็นไปตามหลักสากลภายใต้กฎหมายเดียวกัน
กระทรวงยุติธรรม โดยสํานักงานกิจการยุติธรรม เผย แผนแม่บทบริหารงานยุติธรรมแห่งชาติฉบับ 4 จะช่วยบูรณาการกระบวนการยุติธรรมเพื่อประชาชน ให้เป็นไปตามหลักสากลภายใต้กฎหมายเดียวกัน
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า สํานักงานกิจการยุติธรรม ในฐานะฝ่ายเลขานุการคณะกรรมการพัฒนาการบริหารงานยุติธรรมแห่งชาติ (กพยช.) จัดประชุม (ร่าง) แผนแม่บทการบริหารงานยุติธรรมแห่งชาติ ฉบับที่ 4 (พ.ศ. 2566 - 2569) ร่วมกับกลุ่มผู้แทนจากหน่วยงานในกระบวนการยุติธรรมและหน่วยงานที่เกี่ยวข้อง และกลุ่มผู้ทรงคุณวุฒิ นักวิชาการ ผู้แทนภาคประชาสังคม ภาคเอกชน และภาคประชาชน เพื่อรับฟังความเห็นและข้อเสนอแนะจากผู้มีส่วนได้ส่วนเสียทุกภาคส่วนต่อร่างแผนแม่บทดังกล่าว ก่อนพัฒนาข้อมูลและจัดทําแผนแม่บทฯ ฉบับสมบูรณ์ โดยวิสัยทัศน์ต่อแผนแม่บทการบริหารงานยุติธรรมแห่งชาติ ฉบับที่ 4 ก็คือ การประสานความร่วมมือในการบริหารงานยุติธรรมและอํานวยความยุติธรรมอย่างทั่วถึงเท่าเทียมโดยยึดหลักนิติธรรมเพื่อประชาชน ซึ่งเราหวังว่าจะสามารถพัฒนากระบวนการยุติธรรมให้เป็นไปตามมาตรฐานสากล โดยแนวทางการบริหารงานยุติธรรมจะต้องอยู่ภายใต้กรอบแนวคิด 3 มิติหลัก ได้แก่ มิติที่ 1 การสร้างความเป็นธรรมภายใต้กฎหมายเดียวกัน มิติที่ 2 การพัฒนากระบวนการยุติธรรมตามมาตรฐานสากล และมิติที่ 3 การประสานความร่วมมือในการบริหารงานยุติธรรม
“ท่านสมศักดิ์ เทพสุทิน รมว.ยุติธรรม มีเป้าหมายให้การบริหารงานยุติธรรมเข้าถึงประชาชนอย่างทั่วถึงและมีประสิทธิภาพสูงสุด ซึ่งแผนแม่บทฯดังกล่าว เป็นเครื่องมือการดําเนินงานที่สําคัญในการ ประสานความร่วมมือในการบริหารงานยุติธรรมระหว่างหน่วยงานรัฐและองค์กรที่เกี่ยวข้องให้สามารถเดินหน้าแบบไร้ปัญหา ตลอดจนร่วมกันกําหนดมาตรการป้องกันและแก้ไขปัญหาที่เกิดขึ้นในการบริหารงานยุติธรรมของประเทศต่อไป” พันตํารวจโท พงษ์ธร ระบุ
รัฐบาลไทย-ข่าวทำเนียบรัฐบาล-สธ.เร่งสอบสวนสาเหตุครูสาวเสียชีวิตหลังฉีดวัคซีน
วันพุธที่ 21 กรกฎาคม 2564
สธ.เร่งสอบสวนสาเหตุครูสาวเสียชีวิตหลังฉีดวัคซีน
กระทรวงสาธารณสุข เร่งตรวจสอบข้อมูลและผลชันสูตร กรณีครูสาวอายุ 39 ปี จ.ประจวบคีรีขันธ์ เสียชีวิตภายหลังฉีดวัคซีนสลับชนิด ขณะนี้ยังไม่สรุปสาเหตุ คาดรู้ผลเร็วๆ นี้
กระทรวงสาธารณสุข เร่งตรวจสอบข้อมูลและผลชันสูตร กรณีครูสาวอายุ 39 ปี จ.ประจวบคีรีขันธ์ เสียชีวิตภายหลังฉีดวัคซีนสลับชนิด ขณะนี้ยังไม่สรุปสาเหตุ คาดรู้ผลเร็วๆ นี้
วันนี้ (21 กรกฎาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์โสภณ เอี่ยมศิริถาวร รองอธิบดีกรมควบคุมโรค กล่าวถึงกรณีผู้เสียชีวิตภายหลังรับวัคซีนโควิด19สลับชนิด ว่า ขอแสดงความเสียใจกับครอบครัวผู้เสียชีวิต โดยกรณีดังกล่าวเป็นผู้หญิงอายุ 39 ปี อาชีพครู จ.ประจวบคีรีขันธ์ มีโรคความดันโลหิตสูง และมีค่า BMI 31 มีประวัติฉีดเข็มแรก เป็นวัคซีนซิโนแวค เมื่อวันที่ 28 มิถุนายน และเข็มสองเป็นแอสตร้าเซนเนก้า วันที่ 19 กรกฎาคม และเสียชีวิตเมื่อวันที่ 20 กรกฎาคมที่ผ่านมา ซึ่งขณะนี้ยังไม่สรุปว่ามีความเกี่ยวข้องกับวัคซีนหรือไม่ ยังต้องหาสาเหตุต่อไป โดยแพทย์ได้ตรวจเบื้องต้นและมีการชันสูตรที่โรงพยาบาลพระจอมเกล้า จ.เพชรบุรี คาดว่าผลการตรวจออกมาเร็ววันนี้
นายแพทย์โสภณกล่าวต่อว่า กระทรวงสาธารณสุข ได้ปรับการฉีดวัคซีนในสถานการณ์ที่มีการระบาดของเชื้อสายพันธุ์เดลตา ซึ่งคําแนะนําคณะผู้เชี่ยวชาญ คณะกรรมการโรคติดต่อแห่งชาติ ได้พิจารณาข้อมูลผลการศึกษาระดับภูมิคุ้มกันที่ให้มีการฉีดวัคซีนชนิดเชื้อตายและตามด้วยชนิดไวรัลเวคเตอร์ ห่างกัน3 สัปดาห์ จะสร้างภูมิคุ้มกันอย่างรวดเร็วใน2 สัปดาห์หลังการฉีดเข็มที่สอง สามารถสู้กับเชื้อกลายพันธุ์สายพันธุ์เดลต้าได้ดีขึ้น โดยประเทศไทยฉีดวัคซีนโควิด 19 แล้วกว่า 14.8 ล้านโดสมีรายงานการเสียชีวิต 229 ราย คิดเป็นอัตรา 16 ต่อ 1 ล้านเข็มวัคซีน ในระยะ 1 เดือนหลังรับวัคซีน ซึ่งยังไม่พบว่าการเสียชีวิตเป็นผลที่เกิดโดยตรงจากวัคซีน คณะผู้เชี่ยวชาญมีการติดตามและพิจารณาสาเหตุโดยละเอียด ทั้งการฉีดวัคซีน อาการที่เกิดขึ้น ผลตรวจทางห้องปฏิบัติ ผลการชันสูตร ขณะนี้ยังไม่พบสาเหตุที่มาจากการฉีดวัคซีนโดยตรง แต่หลายรายมีโรคร่วม เช่น หลอดเลือดหัวใจ หลอดเลือดสมอง เป็นต้น และเป็นสาเหตุการเสียชีวิต สําหรับการฉีดวัคซีนสลับชนิดมีจํานวนมากกว่า 8.4 หมื่นคน
“วัคซีนทั้ง 2 ชนิดที่ฉีดในประเทศไทย เป็นวัคซีนที่พิสูจน์แล้วว่ามีความปลอดภัยสูงจากการที่ฉีดมากกว่า10 กว่าล้านโดส เพียงแต่รายนี้เป็นการฉีดสลับชนิดวัคซีนและเกิดเหตุการณ์เสียชีวิต ซึ่งอยู่ระหว่างการตรวจชันสูตรศพส่วนผลสรุปสาเหตุการเสียชีวิตจะแจ้งให้ทราบต่อไป” นายแพทย์โสภณกล่าว
************************************ 21 กรกฎาคม 2564